钦定古今图书集成/明伦汇编/闺媛典/第110卷 > 皇清十六 > 赵镛妻王氏
## 钦定古今图书集成/明伦汇编/闺媛典/第110卷 > 皇清十六 > 赵镛妻王氏

按《休宁县志》：“王氏，溪头女。年十七，适城西赵镛。镛从族叔令嘉定，得狂疾。正月望，舟次王汪泾投水死。凶问至，氏恸绝号天，祈与偕亡。三月晦，镛柩至，氏佯治具迎丧，遂登楼自缢死。”

===黄氏女===

按《休宁县志》：“黄氏女，许字南门曹旋吉。年十七，吉以不受挫赴渊死，氏矢志如石，求婚者至，辄叱之，坐卧一小楼，绝粒而死。绅士各以诗挽之，名《练江合璧》。”